section_heading: Faktor pojačanja
paragraph_text: Trioda se za mali izmjenični signal može prikazati i kao naponom upravljan naponski izvor nazivnog napona: gdje je u<sub>a</sub> izmjenična komponenta anodnog napona, µ faktor pojačanja, odn. prohvat, a u<sub>g</sub>  ulazni pobudni izmjenični napon koji se pojavljuje između upravljačke rešetke i katode elektronske cijevi. Napon na anodi ima suprotan predznak od pobudnog napona na rešetci, a iz razloga što povećanjem anodne struje dolazi do smanjenja anodnog napona. Faktor pojačanja elektronske cijevi određuje se u radnoj točki kao omjer male promjene veličine anodnog napona i male promjene napona na upravljačkoj rešetci, a uz konstantnu anodnu struju: gdje se s izlazne U<sub>a</sub> /I<sub>a</sub> karakteristike dvostruke triode ECC83 može očitati da je faktor pojačanja te elektronske cijevi za navedenu radnu točku otprilike jednak µ =100. Za tipičnu triodu faktor pojačanja se kreće u rasponu od 10 do 100, a time je ograničeno i najveće pojačanje napona koje se može postići u elektroničkom sklopu.